Document ID: 31995R2571

ΚΑΝΟΝΙΣΜΟΣ (ΕΚ) αριθ. 2571/95 ΤΗΣ ΕΠΙΤΡΟΠΗΣ της 31ης Οκτωβρίου 1995 για τον καθορισμό της τιμής παρέμβασης του ελαιολάδου για την περίοδο εμπορίας 1995/96 που μειώθηκε λόγω της υπέρβασης της μέγιστης εγγυημένης ποσότητας κατά τη διάρκεια των περιόδων 1993/94 και 1994/95
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1996 για τη θέσπιση της κοινής οργάνωσης της αγοράς στον τομέα των λιπαρών ουσιών (1) όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και τον κανονισμό (ΕΚ) αριθ. 3290/94 (2), και ιδίως το άρθρο 4α,
Εκτιμώντας:
ότι ο κανονισμός (ΕΚ) αριθ. 1535/95 του Συμβουλίου (3) καθόρισε για την περίοδο εμπορίας 1995/96 την τιμή παρέμβασης του ελαιολάδου 7
ότι το άρθρο 4α του κανονισμού αριθ. 136/66/ΕΟΚ επέκτεινε την ισχύ του καθεστώτος της μέγιστης εγγυημένης ποσότητας, στην τιμή παρέμβασης του ελαιολάδου 7 ότι, για την περίοδο 1993/94, για την οποία η μέγιστη εγγυημένη ποσότητα καθορίστηκε σε 1 350 000 τόνους, η κατ' εκτίμηση παραγωγή ελαιολάδου καθορίστηκε σε 1 283 000 τόνους, ενώ η οριστική παραγωγή ελαιολάδου για την ίδια αυτή περίοδο καθορίστηκε σε 1 491 054 τόνους 7 ότι, σύμφωνα με το εν λόγω άρθρο 4α, πρέπει να μειωθεί η τιμή παρέμβασης για την περίοδο 1995/96 ανάλογα με την υπέρβαση της ανωτέρω μέγιστης εγγυημένης ποσότητας βάσει της οριστικής παραγωγής της περιόδου 1993/94 7
ότι, για την περίοδο εμπορίας 1994/95, για την οποία η μέγιστη εγγυημένη ποσότητα καθορίστηκε σε 1 350 000 τόνους, η κατ' εκτίμηση παραγωγή ελαιολάδου καθορίστηκε σε 1 408 023 τόνους 7 ότι, σύμφωνα με το άρθρο 4α του κανονισμού αριθ. 136/66/ΕΟΚ, θα πρέπει να μειωθεί η τιμή παρέμβασης για την περίοδο εμπορίας 1995/96 ανάλογα με την υπέρβαση της ανωτέρω μέγιστης εγγυημένης ποσότητας βάσει της κατ' εκτίμηση παραγωγής της περιόδου εμπορίας 1994/95 7
ότι, εντούτοις, οι μειώσεις αυτές δεν μπορούν να υπερβούν το 3 % ανά περίοδο εμπορίας 7
ότι από τα παραπάνω προκύπτει ότι η τιμή παρέμβασης που καθορίστηκε για την περίοδο 1995/96 με τον κανονισμό (ΕΚ) αριθ. 1535/95 πρέπει να μειωθεί κατά 3 %,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η τιμή παρέμβασης του ελαιολάδου για την περίοδο εμπορίας 1995/96 καθορίζεται σε 186,17 Ecu ανά 100 χιλιόγραμμα.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Οκτωβρίου 1995.

Labels: 2
3
17
6